Diari Oficial de la Generalitat Valenciana


Sumari del DOGV 6237, del 31-03-2010 (2010/3080)

RESOLUCIÓ de 7 de gener de 2010, del conseller de Medi Ambient, Aigua, Urbanisme i Habitatge, i vicepresident tercer del Consell, per la qual s'aprova definitivament el Pla de reforma interior modificatiu de la unitat d'execució Alqueria Ponsa-Fuster.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3080


Data del document
:   07-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 7 de gener de 2010, del conseller de Medi Ambient, Aigua, Urbanisme i Habitatge, i vicepresident tercer del Consell, per la qual s'aprova definitivament el Pla de reforma interior modificatiu de la unitat d'execució Alqueria Ponsa-Fuster. [2010/3080]  
Vist l'expedient remés per l'Ajuntament de València relatiu al projecte de Pla de reforma interior modificatiu de la UE Alqueria Ponsa-Fuster, per a l'aprovació definitiva d'aquest i de conformitat amb els següents,  
Antecedents de fet  
Primer. El PRI es va sotmetre a informació pública per Acord Plenari de 27 d'abril de 2007, amb la publicació d'anuncis en el periòdic Levante, el 22 de maig de 2007 i en el Diari Oficial de la Comunitat Valenciana núm. 5540, el dia 22 de juny de 2007. Durant el període d'exposició pública es va formular una al·legació que va ser informada pels serveis tècnics de l'Ajuntament de València. El 28 de setembre de 2007 s'acorda aprovar provisionalment el Pla de reforma interior, desestimar l'al·legació presentada i remetre les actuacions a la Comissió Territorial d'Urbanisme perquè el conseller de Medi Ambient, Aigua, Urbanisme i Habitatge l'aprove definitivament.  
Segon. El Projecte es compon de Pla de reforma interior integrat per memòria informativa, memòria justificativa, plànols d'informació i d'ordenació, normes urbanístiques i fitxa de Catàleg de béns i espais protegits.  
Tercer. L'objecte del projecte consisteix en una modificació de l'ordenació urbanística establida pel Pla general per a l'àmbit del PRI definit pels carrers Art Major de la Seda, Mare de Déu del Lluch, Mare de Déu d'Agres i Mare de Déu del Rebollet, de sòl urbà de València. Dins d'aquest sector es delimita una unitat d'execució el desenvolupament de la qual quedarà subjecte al règim d'actuació integrada (a diferència del PG que preveia l'execució del planejament en aquesta zona mitjançant actuacions aïllades). L'àmbit del PRI és de 7.045,54 m²sòl i el de la UE de 3.341,50 m²sòl.  
La necessitat de modificar l'ordenació urbanística vigent en el PG sorgeix de l'interés de protegir l'alqueria Ponsa-Fuster, actualment en situació de fora d'ordenació substantiva, la catalogació de la qual obliga a modificar l'ordenació detallada de l'entorn, variant les alineacions del PG i la disposició de la xarxa viària, a fi de renovar la trama urbana de la zona i deixar l'alqueria dins d'ordenació. D'altra banda, es modifica la qualificació de servei públic de domini i ús privat (SP\*) d'una parcel·la de 721,69 m²sòl per la de sistema local de servei públic religiós (SP-6) o, segons la nova nomenclatura, dotació pública de la xarxa secundària assistencial (SAT), a fi de fer efectiu l'acord Ajuntament-Arquebisbat recollit en el Conveni urbanístic de 22.06.00 sobre aquesta parcel·la, que passa de la qualificació de sòl privat a públic amb el consegüent increment de sòl dotacional. També s'incrementa el sòl públic amb l'aparició de dues àrees de vianants al voltant de l'alqueria.  
La inclusió de l'alqueria en el Catàleg de béns i espais protegits del PG amb un grau de protecció ambiental permetrà preservar i restaurar els seus elements propis. Es protegeix únicament els dos cossos originals, volums considerats d'interés. En la resta de la parcel·la contigua es permetrà una xicoteta ampliació d'acord amb l'ús amb un màxim d'ocupació en planta del 40% i un màxim de 2 alçàries.  
En la taula següent de superfícies i edificabilitats es pot observar la comparativa del planejament vigent del PG i de la proposta, tant del PRI com de la UE:  
  
  
\* \* \* \* \*  
  
  
Quart. S'ha sol·licitat informe a la Unitat de Patrimoni de la Conselleria de Cultura, la qual l'emet en sentit favorable l'11 de desembre de 2008 a l'efecte de l'art. 47 de la Llei 5/2007, de 9 de febrer, de la Generalitat, de modificació de la Llei 4/98, d'11 de juny, de patrimoni cultural valencià.  
En aquest informe s'efectua la valoració patrimonial següent:  
«La valoració respecte dels aspectes de la modificació urbanística que afecten l'alqueria Ponsa-Fuster, com a edificació protegida i inclosa en el Catàleg de protecció, és la següent:  
- D'acord amb els valors patrimonials de l'edificació que han sigut esmentats en la descripció de l'edifici que es fa en la fitxa de catàleg es considera que les actuacions o intervencions permeses han d'encaminar-se al manteniment de totes les característiques espacials de l'edificació. No obstant això, en aquest sentit es fa ponderable una exigència de manteniment d'alçàries, volumetria, etc. amb els aspectes que justifiquen la modificació, necessitats de transformació i ampliació que l'ús a què es destina l'edificació genera i la necessària rehabilitació de l'edifici, tenint en compte el mal estat de conservació del pati central o de les façanes posteriors i la desestructuració que pateix a causa de la incidència de successives intervencions que han anat transformant i alterant l'espai.»  
Cinqué. En l'expedient administratiu municipal consta l'informe de capacitat i suficiència de la xarxa d'abastiment d'aigua, emés al juliol de 2007 per l'entitat gestora Empresa Mixta Valenciana de Aguas, SA (Emivasa) del tenor literal següent:  
«- Aquest informe és relatiu al Pla de reforma interior de millora Alqueria Ponsa-Fuster de la ciutat de València, pel que fa a la capacitat i suficiència de la xarxa d'abastiment d'aigua.  
- L'àmbit sobre el qual s'estableix el PRIM representa una superfície total de 7.045,54 m², íntegrament de terrenys que ja disposen de la classificació de sòl urbà.  
- La proposta del PRIM representa, per a l'àmbit del pla, passar d'una superfície de 4.188,60 m² de sòl privat (edificabilitat residencial de 5.666,17 m²sostre amb qualificacions ENS-1 i UFA-2, i 3.854,20 m²sostre com a SP\*) a 3.105,02 m² de sòl privat (edificabilitat residencial de 5.385,75 m²sostre amb qualificacions ENS-1, UFA-1 i UFA-2). Per al conjunt de l'àmbit del PRIM l'edificabilitat total, incloent el domini públic, passa de 9.520,37 m²sostre a 9.338,08 m²sostre. Aquesta modificació no suposa increment potencial de població en l'àmbit en qüestió.  
- No obstant el canvi de qualificació, en tractar-se de sòl classificat com a urbà, la disponibilitat de recursos per a l'abastiment d'aigua potable a la zona en qüestió ja està garantida a través de les previsions del mateix desenvolupament del Pla general.  
- En conseqüència, i sense perjudici de la necessitat del corresponent Projecte d'urbanització, cal concloure que es manté la disponibilitat de l'abastiment d'aigua potable del municipi de València.»  
Sisé. Durant la tramitació autonòmica de l'expedient han tingut entrada diversos escrits d'al·legacions de la Cooperativa Valenciana de Cases Barates Obreres Previsores de València, que manifesten el següent:  
- Que estan disconformes amb la qualificació del solar de 721,69 m²sòl com a dotació pública assistencial de la xarxa secundària (SAT), perdent la consideració que el PG li assignava, ja que 435 m²sòl de l'esmentada parcel·la són de la Cooperativa i no de l'Església o l'Arquebisbat (si bé indiquen que l'any 1958 la Cooperativa va cedir en precari a l'Arquebisbat 200 m²sòl que en l'actualitat ja ha recuperat judicialment la Cooperativa).   
- Que tots els carrers del barri conegut com de l'Agulla tenen una amplària de 8 metres i en la prolongació del carrer Mare de Déu de Lluch en la confluència amb el carrer Art Major de la Seda, se li dóna molta més amplària fins a uns 19/20 m.  
Aquestes al·legacions van ser traslladades a l'Ajuntament de València, el qual, el 16.01.09 emet un informe on indica que si bé en seu autonòmica no és moment d'entrar en el contingut dels escrits d'al·legacions, no obstant això convé recordar que els plans urbanístics i l'exercici de l'ius variandi ha de respondre a raons objectives i a la satisfacció de l'interés públic plasmats en aquest cas en el Conveni entre l'Arquebisbat i l'Ajuntament de València i en un Acord plenari de 26 de juliol de 2002, en el qual es va encarregar al Servei de Planejament la modificació del PG per a substituir la qualificació de SP\* per la de SP-6, canvi que suposa un increment dotacional públic.  
Seté. València disposa de Pla general d'ordenació urbana, aprovat per Resolució del llavors conseller d'Obres Públiques i Urbanisme, de data 28 de desembre de 1988.  
Vuité. La Comissió Informativa de la Comissió Territorial d'Urbanisme de València, en sessió celebrada el 20 de febrer de 2009, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Nové. En sessió celebrada el 27 de febrer de 2009, la Comissió Territorial d'Urbanisme de València va acordar emetre un informe favorable i condicionar l'elevació de l'expedient, per a l'aprovació   
definitiva d'aquest, al conseller de Medi Ambient, Aigua, Urbanisme i Habitatge fins a l'aportació d'un text refós del PRI en el qual s'incorporen fitxes de planejament i gestió de conformitat amb els arts. 151 i 152 del ROGTU i proposar la desestimació de les al·legacions.  
Desé. El 15.05.09 té entrada al Servei Territorial d'Ordenació del Territori documentació remesa per l'Ajuntament de València consistent en dos exemplars del text refós al qual s'incorporen, en compliment de les condicions de la Comissió Territorial d'Urbanisme, les fitxes de planejament i gestió. En el PRI consta la diligència municipal on s'indica que el document va ser aprovat provisionalment pel Ple de l'Ajuntament el 28.09.07 i recull les indicacions de l'informe de la CTU de 27.02.09.  
A la documentació remesa s'adjunta còpia de l'informe subscrit per la cap de l'Oficina Tècnica de Planejament de l'Ajuntament de València en el qual es fa constar que en el document s'han esmenat dues errates detectades en els quadres resum de les superfícies i edificabilitats, consistents que la superfície de la xarxa viària de la unitat d'execució no és 1.984,02 m²sòl, sinó 1.894,02 m²sòl, i això ha produït un ball de números que ha sigut corregit. L'altra errata consisteix en el fet que s'ha eliminat en l'esmentat quadre resum la referència a l'edificabilitat del Servei Públic Assistencial SAT, ja que actualment és una dotació pública. Segons l'esmentat informe municipal, ambdós errates no alteren cap paràmetre ja establit en l'ordenació, ni modifiquen drets que deriven de la lectura de la memòria i dels plànols aportats en la documentació.  
Després de la correcció d'aquestes errates numèriques el quadre resum de superfícies i edificabilitats és el següent:  
\* \* \* \* \*  
  
  
Onze. En data 16 de novembre de 2009 el director general d'Urbanisme dicta una resolució per la qual considera complits els condicionants continguts en l'Acord de la Comissió Territorial d'Urbanisme de data 27 de febrer de 2009, i eleva al conseller de Medi Ambient, Aigua, Urbanisme i Habitatge la proposta d'aprovació definitiva.  
Fonaments jurídics  
Primer. La tramitació ha sigut correcta de conformitat amb el que estableix l'art. 83, per remissió de l'art. 90.2 de la Llei 16/2005, de 30 de desembre, de la Generalitat Valenciana, urbanística valenciana (d'ara endavant LUV). La documentació està completa a l'efecte del compliment del que preceptua l'art. 71 de la LUV.  
En tractar-se d'un PRI modificatiu de l'ordenació estructural (que no de la classificació i qualificació del sòl) es va sol·licitar la cèdula territorial d'urbanització amb data 16-05-07, complint l'art. 112 de la LUV. No obstant això, l'aprovació definitiva del planejament fa innecessària l'expedició de l'esmentada cèdula d'acord amb el que preveu l'esmentat article, en tractar-se d'una consulta prèvia que no exclou la reserva de competència autonòmica per a l'aprovació dels plans.  
Segon. Respecte a l'edificabilitat lucrativa dins de la UE hi ha una disminució respecte a l'ordenació del PG, que passa de 3.048,08 m²sostre a 2.767,66 m²sostre. D'aquesta manera l'índex d'edificabilitat bruta (IEB) de la unitat d'execució és de 0,83 m²sostre/m²sòl, respectant-se els límits d'edificabilitat establits en l'art. 63 LUV i 205 ROGTU.  
Tercer. Hi ha un increment de sòl dotacional dins de l'àmbit del PRI, que passa de 2.856,94 m²sòl del PG a 3.940,52 m²sòl en la proposta. L'índex de sòl dotacional passa d'aquesta manera de 0,4055 m²sòl/m²sòl a 0,5593 m²sòl/m²sòl.  
Existeix també un increment de sòl dotacional dins de l'àmbit de la UE que passa d'1.923,87 m²sòl del PG a 2.285,76 m²sòl en la proposta. L'índex de sòl dotacional passa d'aquesta manera de 0,5758 m²sòl/m²sòl a 0,6841 m²sòl/m²sòl.  
Pel fet que es tracta d'un sòl urbà que ja tenia ordenació detallada en el PG i tenint en compte l'increment del sòl dotacional i la disminució de l'edificabilitat, respecte al que preveu el planejament vigent, no són aplicables els estàndards dotacionals de l'art. 208 ROGTU, de conformitat amb l'apartat 8 in fine de l'esmentat article.  
Quart. Segons la disposició transitòria vuitena, apartat primer, del Decret 67/2006, Reglament d'ordenació i gestió territorial i urbanística, les reserves mínimes d'HPP s'aplicaran al sòl urbanitzable i, si és procedent, al sòl urbà que haja de ser desenvolupat mitjançant plans de reforma interior en els supòsits previstos en l'article 73 de la LUV, que regula els plans modificatius de la classificació o qualificació (o assignació global de nous usos i aprofitaments).  
Per tant, a aquest expedient no li és exigible la reserva d'HPP, atés que no és un PRI dels previstos en l'article 73 LUV, perquè no modifica ni la classificació ni la qualificació del sòl, ni augmenta l'edificabilitat prevista, sinó que únicament reordena urbanísticament l'àmbit d'actuació per a deixar dins d'ordenació l'alqueria Ponsa-Fuster i incloure-la així en el Catàleg del PG.  
Cinqué. Les determinacions contingudes en el PRI es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 85 de la LUV, l'ordenació estructural del qual garanteix la correcta organització del desenvolupament urbà, resolent la correcta integració en la trama urbana de l'alqueria Ponsa-Fuster, assegurant-ne la protecció ambiental mitjançant la inclusió en el Catàleg de béns i espais protegits del PG.  
Aquesta catalogació comporta la necessària emissió d'informe de la Unitat de Patrimoni de la Conselleria de Cultura, que ja ha sigut emés en sentit favorable.  
Sisé. Les al·legacions presentades per la Cooperativa Valenciana de Cases Barates Obreres Previsores de València són desestimades, perquè la titularitat dels terrenys inclosos en un àmbit d'actuació no és determinant de la qualificació que l'Ajuntament, en exercici de les competències urbanístiques que la llei li atribueix, vulga atorgar a cada parcel·la inclosa en l'àmbit a través d'una planificació de l'ordenació urbanística coherent i adequada a un fi social i d'interés públic, per a un aprofitament racional del sòl. D'aquesta manera, no es considera tampoc inadequat donar més amplària a un carrer perquè això respon a criteris de qualitat urbana.   
Seté. La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen sobre l'aprovació de plans urbanístics de municipis de 50.000 habitants o més, en els quals la competència per a l'aprovació definitiva correspon al conseller de Medi Ambient, Aigua, Urbanisme i Habitatge, en relació amb els articles 6.e) i 10.a), del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals esmentats i la resta de general i pertinent aplicació, resolc:  
Aprovar definitivament el Pla de reforma interior modificatiu de la unitat d'execució Alqueria Ponsa-Fuster el promotor del qual és l'Ajuntament de València.  
Contra aquesta resolució, que posa fi a la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació, de conformitat amb el que preveu l'art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 7 de gener de 2010.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.